|  |
| --- |
| **יש לשכתב ערך זה**. ייתכן שהערך מכיל טעויות, או שהניסוח וצורת הכתיבה שלו אינם מתאימים. |
| אתם מוזמנים לסייע ולתקן את הבעיות, אך אנא אל תורידו את ההודעה כל עוד לא תוקן הדף. ייתכן שתמצאו פירוט בדף השיחה. |

דג מהמשפחה שטחנוניים
Soleichthys heterorhinos
**סוליתאים** או **דגי משה רבנו** (שם מדעי: Pleuronectiformes) היא סדרה גדולה של דגי גרם ממחלקת מקריני הסנפיר (על סדרת Acanthopterygii), שגופם המשוטח הוא אסימטרי ונראה כאילו נחצה לשניים.

על פי אגדה עממית, נחצו דגים אלה לשניים בעת שבקע משה רבנו את ים סוף, ומכאן שמם העממי. הם נחים ושטים על צידו האחד של הגוף, וצידו השני של גופם מכוון כלפי מעלה. הצד התחתון בהיר יותר, בדרך כלל, והשיניים שבו מפותחות. הצד העליון כהה יותר ומשתלב בצבע הקרקע שבה מתחפר הדג, והשיניים שבו קטנות או מנוונות. לעומת זאת מצויות בראשו של הדג בצד זה שתי עיניו, הניבטות מתוך המחפורת שבה הוא מתחפר (דגי משה רבנו הם דגי קרקע המבלים את רוב זמנם מחופרים בתוך החול).

צבעם תלוי למעשה בסביבה שבה הם מצויים. בניסויים שונים הוברר, שכאשר מחזיקים את הדגים במכל שתחתיתו מוארת, מתחיל צידם הבהיר להתכהות. כן נמצא, שהדגים חייבים לראות תחילה את הקרקע שעליה הם רובצים, ורק אז יכולים הם להשתלב בצבעיה. אך יש גם מינים חריגים, החסרים את כושר ההסוואה הזה. כך, למשל, ידועים דגי משה רבנו שהם לבקנים או חסרי צבע.

מוצאם של דגי משה רבנו הוא מדגים דמויי דקר, שגופם לא היה משוטח, כנראה. במשך מיליוני שנים התפתחו מהם דגים אסימטריים, שעינם האחת החלה לנוע לכיוון אחד הצדדים. צד זה נעשה מכאן ואילך לצד העליון. כתוצאה מתנועה זו של העין החל הראש להתעוות. אצל הדג הטרופי פסטודס (המצוי גם במפרץ אילת) הראש מעוות פחות מן הרגיל, העין הנודדת עשויה להיות העין השמאלית או העין הימנית, והיא מגיעה רק עד לקודקוד. כיוון שכך, אין לדעת בבטחה מה יהיה הצד שעליו ינוח הדג. פרטים מסוימים הם ימניים, ואחרים שמאליים, וזאת בניגוד לשאר המינים בסדרה זו, שכל אחד מהם הוא ימני או שמאלי. הפסטודס הוא גם היחיד מבין דגי משה רבנו שבסנפיריו יש קוצים, כמו בסנפירי הדקר. בכך הוא מהווה חוליה מקשרת בין דגי משה רבנו ובין אבות אבותיהם, דמויי-הדקר.

התפתחותו של דג משה רבנו מן הביצה ועד לבגרות מלמדת בבירור, כי דגים אלה התפתחו על דרך האבולוציה מדגים זקופים (כלומר דגים שאינם נחים ושטים על צידם). הדגיגים הקטנים בסדרה זאת דומים לכל דגיג אחר (יש להם עיניים משני צידי הגוף והם שטים כמו כל דג אחר). אך לאחר שהדגיג גדל עד לאורך של סנטימטר אחד בערך, מתחילה אחת מעיניו לנוע כלפי מעלה, עוברת את קצהו של העליון של הראש ונקבעת לצד העין השנייה. "טיול" זה נמשך כשישה שבועות. בינתיים חל גם עיוות בגולגולת הדגיג, ובסופו של דבר נוטה הדג בהדרגה על צידו חסר העיניים ויורד לאיטו אל קרקעית הים.

דג משה רבנו שוחה בתנועה גלית, העוברת לאורך גופו, בעזרת סנפיר השת וסנפיר הגב. זה האחרון ארוך מאוד (הוא מתחיל לפני העין או מעליה ומתמשך לאורך כל הגוף). עיוות הראש גורם לכך, שפיהם של דגי משה רבנו מצוי בכיוון הצד התחתון, העיוור, של הגוף. דבר זה קשור בעובדה שהם ניזונים בעיקר מבעלי חיים המצויים על קרקע הים, כגון: רכיכות, קיפודי-ים קטנים, תולעים ודומיהם, אף על פי שיש מינים המסוגלים גם לרדוף אחר דגים או סרטנים וללוכדם. עיניהם של דגי משה רבנו מזדקרות בדרך כלל מעל לראש. הן מוגנות על ידי שמורות עבות ובשרניות, וכל אחת מהן יכולה לנוע בפני עצמה. כך הן סוקרות את הנעשה סביבן בכל הכיוונים בחיפושם אחר מזון או אויבים נסתרים.

מיון
----

* סדרת **סוליתאים** (Pleuronectiformes)
	+ תת-סדרה Psettodoidei
		- משפחה אַנְפִּילִיתִיִּים (Psettodidae)
	+ תת-סדרה Pleuronectoidei
		- משפחה Achiropsettidae
		- משפחה סַנְדְּלִיִּים (Bothidae)
		- משפחה קַתְרוֹסִיִּים (Citharidae)
		- משפחה סַנְדְּלוֹנִיִּים (Paralichthyidae)
		- משפחה Paralichthodidae – בה מין יחיד Paralichthodes algoensis
		- משפחה Poecilopsettidae
		- משפחה Rhombosoleidae
		- משפחה Achiropsettidae
		- משפחה שְׁטַחְנוּנִיִּים (Pleuronectidae)
		- משפחה שְׁטַחְדָּגִיִּים (Samaridae)
		- משפחה רַב-סַנְדְּלִיִּים (Scophthalmidae)
	+ תת-סדרה Soleoidei
		- משפחה סוליתיים אמריקניים (Achiridae)
		- משפחה לְשׁוֹנִיתִיִּים (Cynoglossidae)
		- משפחה סוּלִיתִיִּים (Soleidae)

גלריית תמונות
-------------

* Platichthys flesusPlatichthys flesus
* Arnoglossus laternaArnoglossus laterna
* Paraplagusia joponicaParaplagusia joponica
* Citharichthys sordidusCitharichthys sordidus
* Microchirus ocellatusMicrochirus ocellatus
* Pleuronectes platessaPleuronectes platessa
* Bothus mancusBothus mancus

ראו גם
------

* פיונית - מונח לא-טקסונומי למספר מינים מהסדרה

קישורים חיצוניים
----------------

ויקישיתוף מדיה וקבצים בנושא **סוליתאים** בוויקישיתוף
* סוליתאים, באתר ITIS (באנגלית)
* סוליתאים, באתר NCBI (באנגלית)
* סוליתאים, באתר Animal Diversity Web (באנגלית)
* סוליתאים, באתר האנציקלופדיה של החיים (באנגלית)
* סוליתאים, באתר GBIF (באנגלית)
* סוליתאים, באתר אנציקלופדיה בריטניקה (באנגלית)
* גיל ססובר, עוף מוזר במים: סיפורו של דג הסול, באתר הארץ, 24 בדצמבר 2015

| מקריני סנפיר |
| --- |
| סחוס גרמיים | רב-סנפירים • חדקנאים |  |
| דגי גרם עילאיים |
| תמים גרמיים | דגים תניניים • קשת סנפירים |
| כליל-גרמיים | 

|  |  |
| --- | --- |
| Elopomorpha | טרפוניים • לבניתאים • נוטקנטיים • צלופחאים • חכאי תהומות |
| אוסטאוגלוסומורפיים | גרום-לשונאים • עין-ירחיים |
| Ostariophysi | גונורינצ'יים • קרפיונאים • חריתאים • דגי-חשמל טרופיים • שפמנונאים |
| Protacanthopterygii | ארגנטיניים • זאבי נהר • סמלטאים • סלמונאים |
| Stenopterygii | ראשניתיאים • סטומיי תהומות |
| Paracanthopterygii | פרקופסיים • קרפדנוניים • חכאים • בקלאים • צלופחי-קושק |
| Acanthopterygii | קיפונאים • אידרונאים • חניתאים • דגי-לווייתן •גמבוזאים • סטפנובריכיים • ברקנאים • זאוסאים • צמידונאים • עוקצנוניים • אבובונאים • צלופחי ביצות • נפוחיתאים • סוליתאים • עקרבנונאים • דקראים |
| קבוצות נוספות | סרדינאים • דגי-לטאים • פנסאים • למפיריים • דגים מזוקנים |

 |

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00565040

 |